U-I-293/97
Natisni
Opravilna št.:
U-I-293/97
Datum odločitve:
15. 3. 2001
Objavljeno:
OdlUS X, 47
ECLI:
ECLI:SI:USRS:2001:U.I.293.97
Akt:
Pravilnik o napredovanju na delovnem mestu Univerze v Mariboru, ki ga je izdal rektor te univerze dne 28. 6. 1994
Izrek:
Pobuda za začetek postopka za oceno ustavnosti in zakonitosti Pravilnika o napredovanju na delovnem mestu Univerze v Mariboru, ki ga je izdal rektor te univerze dne 28. 6. 1994, se zavrže.
Evidenčni stavek:
Ker izpodbijani splošni akt za izvrševanje javnih pooblastil ne velja več in ne gre za primer iz 47. člena Zakona o Ustavnem sodišču, je Ustavno sodišče pobudo zavrglo.
Geslo:
Ustavno sodišče, presoja ustavnosti splošnega akta, ki je med postopkom prenehal veljati.
Ustavno sodišče, sindikat kot vlagatelj pred Ustavnim sodiščem.
Pravna podlaga:
Zakon o Ustavnem sodišču (ZUstS), 21., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
akt podjetja oz. družbe
Vlagatelj:
Sindikat vzgoje, izobraževanja in znanosti Slovenije
Datum vloge:
17. 11. 1997
Vrsta odločitve:
sklep
Vrsta rešitve:
zavrženje
Dokument:
US20687
Dokument v PDF obliki:
U-I-293-97.pdf
116 KB
Prenesite datoteko
U-I-293/97-8
15.3.2001
S K L E P
Ustavno sodišče je v postopku za preizkus pobude Sindikata vzgoje, izobraževanja in znanosti Slovenije, ki ga zastopa glavni tajnik Branimir Štrukelj, na seji dne 15. marca 2001
s k l e n i l o :
Pobuda za začetek postopka za oceno ustavnosti in zakonitosti Pravilnika o napredovanju na delovnem mestu Univerze v Mariboru, ki ga je izdal rektor te univerze dne 28. 6. 1994, se zavrže.
O b r a z l o ž i t e v
1. Sindikat vzgoje, izobraževanja in znanosti Slovenije je zahteval presojo ustavnosti in zakonitosti postopka sprejemanja omenjenega pravilnika, ker ga je po njegovem mnenju sprejel nepristojen organ. Predlagal je odpravo izpodbijanega akta.
2. Kot je Ustavno sodišče že večkrat obrazložilo, SVIZ ne more vložiti zahteve po osmi alinei prvega odstavka 23. člena Zakona o Ustavnem sodišču (Uradni list RS, št. 15/94 - v nadaljevanju ZUstS), ker ni ena od zvez ali konfederacij sindikatov, v katere se povezujejo sindikati iz različnih panog dejavnosti in poklicev (8. člen Zakona o reprezentativnosti sindikatov, Uradni list RS, št. 13/93 - ZRS). Ustavno sodišče je njegovo vlogo obravnavalo kot pobudo.
3. Univerza v Mariboru ima od 27. 5. 1999 nov Pravilnik o napredovanju na delovnem mestu, sprejel ga je Upravni odbor Univerze v Mariboru. Z njegovo uveljavitvijo je izpodbijani pravilnik nehal veljati.
4. Ustavno sodišče v skladu z 21. členom ZUstS ni pristojno za oceno ustavnosti in zakonitosti predpisov, ki ne veljajo več, razen v primerih iz 47. člena ZUstS. Ker predlagatelj ni navedel, da bi na podlagi izpodbijanega pravilnika nastale kakšne škodljive posledice, ki bi jih bilo treba odpraviti, ni pogojev za odločanje Ustavnega sodišča po 47. členu ZUstS.
5. Ker torej ni več podan temeljni procesni pogoj za vložitev pobude, jo je bilo treba zavreči.
6. Ustavno sodišče je sprejelo ta sklep na podlagi 25. člena ZUstS v sestavi predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s ed n i k
Franc Testen